nibzard/narodne-novine-full-text-markdown huggingface dataset:
### NN 128/2022 (2.11.2022.), Rješenje o razrješenju i imenovanju dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

1941

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95.), Vlada Republike Hrvatske je na sjednici održanoj 19. listopada 2022. donijela

RJEŠENJE

O RAZRJEŠENJU I IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj:

– dr. sc. IVA HRASTE-SOČO

– MOMIR KARIN.

2. Za članove Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj imenuju se:

– MIRJANA ANA-MARIA PISKULIĆ

– STAŠA SKENŽIĆ.

Klasa: 080-02/22-02/86

Urbroj: 50301-15/28-22-02

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 128/2022 (2.11.2022.), Rješenje o razrješenju glavnog ravnatelja Državne geodetske uprave

VLADA REPUBLIKE HRVATSKE

1942

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 19. listopada 2022. donijela

RJEŠENJE

O RAZRJEŠENJU GLAVNOG RAVNATELJA DRŽAVNE GEODETSKE UPRAVE

Razrješuje se dr. sc. DAMIR ŠANTEK dužnosti glavnog ravnatelja Državne geodetske uprave, na osobni zahtjev.

Klasa: UP/I 080-02/22-02/42

Urbroj: 50301-15/28-22-02

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 128/2022 (2.11.2022.), Rješenje o imenovanju zamjenika ravnatelja Hrvatskog zavoda za mirovinsko osiguranje

Vlada Republike Hrvatske

1939

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19. i 84/21.) i članka 37. stavka 1. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 19. listopada 2022. donijela

RJEŠENJE

O IMENOVANJU ZAMJENIKA RAVNATELJA HRVATSKOG ZAVODA ZA MIROVINSKO OSIGURANJE

Imenuje se SREĆKO VUKOVIĆ zamjenikom ravnatelja Hrvatskog zavoda za mirovinsko osiguranje.

Klasa: UP/I 080-02/22-01/79

Urbroj: 50301-15/28-22-02

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 128/2022 (2.11.2022.), Rješenje o imenovanju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

1940

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19. i 84/21.), Vlada Republike Hrvatske je na sjednici održanoj 19. listopada 2022. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se DOMINIK GLUHINIĆ članom Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav.

Klasa: 080-02/22-01/152

Urbroj: 50301-15/28-22-02

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 129/2022 (4.11.2022.), Pravilnik o obrascu izvješća o realizaciji financiranja javnih potreba u kulturi

Ministarstvo kulture i medija

1951

Na temelju članka 34. Zakona o kulturnim vijećima i financiranju javnih potreba u kulturi (»Narodne novine«, broj 83/22) ministrica kulture i medija donosi

PRAVILNIK

O OBRASCU IZVJEŠĆA O REALIZACIJI FINANCIRANJA JAVNIH POTREBA U KULTURI

Članak 1.

(1) Pravilnikom o obrascu izvješća o realizaciji financiranja javnih potreba u kulturi (u daljnjem tekstu: Pravilnik) uređuje se obrazac izvješća o realizaciji financiranja javnih potreba u kulturi za prethodnu godinu u jedinicama lokalne i područne (regionalne) samouprave (u daljnjem tekstu: Obrazac).

(2) Obrazac iz stavka 1. ovoga članka sastavni je dio ovog Pravilnika.

Članak 2.

Jedinice lokalne i područne (regionalne) samouprave obvezne su ministarstvu nadležnom za kulturu dostaviti izvještaj o realizaciji financiranja javnih potreba u kulturi za prethodnu godinu u roku od 30 dana od donošenja godišnjeg izvještaja o izvršenju proračuna jedinice lokalne i područne (regionalne) samouprave na Obrascu iz članka 1. ovoga Pravilnika.

Članak 3.

Jedinice lokalne i područne (regionalne) samouprave Obrazac popunjavaju elektroničkim putem.

Članak 4.

Ovaj Pravilnik stupa na snagu osmoga dana od objave u »Narodnim novinama«.

Klasa: 023-01/22-01/0201
 Urbroj: 532-01/5-22-01
 Zagreb, 21. listopada 2022.

Ministrica
 dr. sc. Nina Obuljen Koržinek, v. r.

OBRAZAC IZVJEŠĆA O REALIZACIJI FINANCIRANJA JAVNIH POTREBA U KULTURI ZA PRETHODNU GODINU

|  |  |  |
| --- | --- | --- |
| OIB IZVJEŠTAJNE JEDINICE  (ŽUPANIJE/GRADA/OPĆINE): |  |  |
|  |  |  |
| IZVJEŠTAJNA JEDINICA: |  |  |
| ADRESA: |  |  |
| POŠTANSKI BROJ: |  |  |
| MATIČNI BROJ: |  |  |
|  |  |  |
| KONTAKT OSOBA: |  |  |
| TELEFON/MOBITEL: |  |  |
| E-MAIL: |  |  |
| RADNO MJESTO: |  |  |
|  |  |  |

|  |
| --- |
| Pitanje 1 |
|  |
| Pitanje 2 |
|  |
| Pitanje 3 |
|  |
| ... |
|  |

Tablica 1.:     Ukupni proračun i proračun za kulturu izvještajne jedinice ostvaren u prethodnoj i planiran za tekuću godinu

|  |  |  |  |
| --- | --- | --- | --- |
| Ostvaren proračun/  planiran proračun | Ukupni  proračun | Proračun za kulturu | Udio (%) proračuna za kulturu u ukupnom proračunu |
|  | 1 | 2 | 3 |
| Ostvareno u prethodnoj godini |  |  |  |
| Planirano za tekuću godinu |  |  |  |

Tablica 2.:     Sredstva za zaposlene te materijalni i financijski rashodi ustanova u kulturi u prethodnoj godini

|  |  |  |  |  |  |
| --- | --- | --- | --- | --- | --- |
| OIB  ustanove | Naziv ustanove | Rashodi  za zaposlene | Broj  zaposlenih | Materijalni i financijski rashodi | Ukupno |
|  |  | 1 | 2 | 3 |  |
|  |  |  |  |  |  |
|  |  |  |  |  |  |
|  |  |  |  |  |  |

Tablica 3.:     Sredstva za programe javnih potreba u kulturi u prethodnoj godini

|  |  |  |  |  |
| --- | --- | --- | --- | --- |
| Programska djelatnost | Korisnik sredstava programa | OIB  korisnika sredstava | Naziv  programa | Iznos |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
### NN 129/2022 (4.11.2022.), Rješenje o razrješenju predstavnika i zamjenice predstavnika i imenovanju predstavnice i zamjenice predstavnice Vlade Republike Hrvatske u Nacionalnom vijeću za umirovljenike i starije osobe

Vlada Republike Hrvatske

1948

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 3. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 27. listopada 2022. donijela

RJEŠENJE

O RAZRJEŠENJU PREDSTAVNIKA I ZAMJENICE PREDSTAVNIKA I IMENOVANJU PREDSTAVNICE I ZAMJENICE PREDSTAVNICE VLADE REPUBLIKE HRVATSKE U NACIONALNOM VIJEĆU ZA UMIROVLJENIKE I STARIJE OSOBE

1. Razrješuje se DUŠAN MANDAC dužnosti predstavnika Vlade Republike Hrvatske u Nacionalnom vijeću za umirovljenike i starije osobe, na koju je imenovan na prijedlog ministra nadležnog za zdravstvo.

Razrješuje se NINA BONČIĆ-MIJATOVIĆ dužnosti zamjenice predstavnika Vlade Republike Hrvatske u Nacionalnom vijeću za umirovljenike i starije osobe, na koju je imenovana na prijedlog ministra nadležnog za zdravstvo.

2. Imenuje se NINA BONČIĆ-MIJATOVIĆ predstavnicom Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za zdravstvo.

Imenuje se MARIJA ĐURIĆ zamjenicom predstavnice Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za zdravstvo.

Klasa: 080-02/22-02/88

Urbroj: 50301-15/07-22-02

Zagreb, 27. listopada 2022.

Predsjednik
 mr. sc. Andrej Plenković, v. r.
### NN 129/2022 (4.11.2022.), Rješenje o razrješenju i imenovanju člana i zamjenika člana Savjeta za razvoj civilnoga društva

VLADA REPUBLIKE HRVATSKE

1949

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 27. listopada 2022. donijela

RJEŠENJE

O RAZRJEŠENJU I IMENOVANJU ČLANA I ZAMJENIKA ČLANA SAVJETA ZA RAZVOJ CIVILNOGA DRUŠTVA

1. Razrješuje se DALIBOR ŠEMPER dužnosti člana Savjeta za razvoj civilnoga društva, na koju je imenovan na prijedlog Ureda potpredsjednice Vlade Republike Hrvatske.

Razrješuje se NEMANJA RELIĆ dužnosti zamjenika člana Savjeta za razvoj civilnoga društva, na koju je imenovan na prijedlog Ureda potpredsjednice Vlade Republike Hrvatske.

2. Imenuje se NEMANJA RELIĆ članom Savjeta za razvoj civilnoga društva, na prijedlog Ureda potpredsjednice Vlade Republike Hrvatske.

Imenuje se VIKTOR KOSKA zamjenikom člana Savjeta za razvoj civilnoga društva, na prijedlog Ureda potpredsjednice Vlade Republike Hrvatske.

Klasa: 080-02/22-02/87

Urbroj: 50301-15/07-22-02

Zagreb, 27. listopada 2022.

Predsjednik
 mr. sc. Andrej Plenković, v. r.
### NN 130/2022 (7.11.2022.), Odluka o donošenju Strategije razvoja željezničkog sustava Republike Hrvatske do 2032. godine

VLADA REPUBLIKE HRVATSKE

1961

Na temelju članka 17. stavka 2. Zakona o željeznici (»Narodne novine«, br. 32/19. i 20/21.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 4. studenoga 2022. donijela

ODLUKU

O DONOŠENJU STRATEGIJE RAZVOJA ŽELJEZNIČKOG SUSTAVA REPUBLIKE HRVATSKE DO 2032. GODINE

I.

Donosi se Strategija razvoja željezničkog sustava Republike Hrvatske do 2032. godine (u daljnjem tekstu: Strategija), u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, klasa: 341-02/19-01/11, urbroj: 530-06-1-1-22-43, od 31. listopada 2022.

II.

Zadužuje se Ministarstvo mora, prometa i infrastrukture za provedbu Strategije.

III.

Sustav praćenja i izvješćivanja o provedbi Strategije objavit će se na mrežnim stranicama Ministarstva mora, prometa i infrastrukture.

IV.

Zadužuje se Ministarstvo mora, prometa i infrastrukture da o donošenju ove Odluke obavijesti nadležna tijela uključena u provedbu Strategije.

V.

Zadužuje se Ministarstvo mora, prometa i infrastrukture da na svojim mrežnim stranicama objavi Strategiju.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-43/06

Urbroj: 50301-05/16-22-4

Zagreb, 4. studenoga 2022.

Predsjednik
 mr. sc. Andrej Plenković, v. r.
### NN 130/2022 (7.11.2022.), Odluka o davanju suglasnosti na Odluku Županijske skupštine Primorsko-goranske županije o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

1963

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 4. studenoga 2022. donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE
 PRIMORSKO-GORANSKE ŽUPANIJE O IZMJENI ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klasa: 024-04/22-01/3, urbroj: 2170-01-01/5-22-15, koju je donijela Županijska skupština Primorsko-goranske županije na sjednici održanoj 5. svibnja 2022., a kojom se proširuje obuhvat lučkog područja za luku Novi Vinodolski.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/398
 Urbroj: 50301-05/20-22-2
 Zagreb, 4. studenoga 2022.

Predsjednik
 mr. sc. Andrej Plenković, v. r.
### NN 132/2022 (9.11.2022.), Presuda Visokog upravnog suda Republike Hrvatske poslovni broj: Usoz-112/22-6 od 24. listopada 2022.

VISOKI UPRAVNI SUD REPUBLIKE HRVATSKE

1996

PRESUDA

Visoki upravni sud Republike Hrvatske u vijeću sastavljenom od sudaca toga suda Ljiljane Karlovčan-Đurović, predsjednice vijeća, dr. sc. Sanje Otočan, Senke Orlić-Zaninović, Gordane Marušić Babić i Blanše Turić, članica vijeća te više sudske savjetnice Ivane Mamić Vuković, zapisničarke, u postupku ocjene zakonitosti općeg akta pokrenutog u povodu prijedloga M. Ž. iz S., i S. D. iz B., koji su zastupani po I. Ž., odvjetnici iz B., na sjednici vijeća održanoj 24. listopada 2022.

presudio je

Ukida se Odluka o nerazvrstanim cestama na području Općine B. čiji je sastavni dio Dodatak I. Odluke o nerazvrstanim cestama na području Općine Blato (Popis nerazvrstanih cesta Općine Blato) (»Službene glasnik Općine Blato«, broj: 4/15.) i Odluka o izmjenama i dopunama Odluke o nerazvrstanim cestama na području Općine Blato i Dodatak I. Odluke o nerazvrstanim cestama na području Općine Blato (»Službene glasnik Općine Blato«, broj: 7/20.).

Obrazloženje

1. Podnositelji su vlasnici i posrednici nekretnina označenih kao čest. zem. 18424/35, 18424/50 i 18424/12, k.o. B., u naravi poljoprivrednog i šumskog zemljišta, te navode da im je bez ikakvih pitanja i obavijesti spornim Odlukama oduzeto njihovo vlasništvo. Smatraju da navedene nekretnine ne udovoljavaju uvjetima iz Zakona o cestama da bi bile proglašene nerazvrstanim cestama. Predlažu da se ukinu u cijelosti obje odluke.

2. Donositelj je dostavio podnesak u kojem je naveo da dostavlja očitovanje, međutim očitovanje ne prileži navedenom podnesku.

3. Osporavane odluke donesene su na temelju članka 109. Zakona o cestama (»Narodne novine«, 84/11., 22/13., 54/13., 148/13. i 92/14. – dalje: ZoC) i članka 28. Statuta Općine Blato (»Službeni glasnik Općine Blato«, 5/09., 3/13. i 9/13. – pročišćeni tekst).

4. Članak 109. ZoC-a određuje zaštitu nerazvrstanih cesta, te nije valjana osnova za donošenje osporavanih odluka.

5. Članak 28. Statuta Općine Blato propisuje nadležnost Općinskog vijeća, te isto tako nije valjana pravna osnova za donošenje osporenih Odluke.

6. Dakle, navedene odredbe ZoC-a i Statuta ne daju ovlast predstavničkom tijelu jedinice lokalne samouprave za donošenje odluke kojom nekretninu u privatnom vlasništvu proglašavaju nerazvrstanom cestom.

7. Slijedom navedenog, odluke su ocijenjene nezakonitima, pa je temeljem odredbe članka 86. stavak 3. ZUS-a odlučeno kao u izreci.

Poslovni broj: Usoz-112/22-6

Zagreb, 24. listopada 2022.

Predsjednica vijeća
 Ljiljana Karlovčan-Đurović, v. r.
### NN 132/2022 (9.11.2022.), Odluka o dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

1988

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21., 10/22., 63/22., 68/22. – ispravak i 78/22.) Upravno vijeće Hrvatskog zavoda za zdravstveno osiguranje na 62. sjednici održanoj 2. studenoga 2022. godine donijelo je

ODLUKU

O DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22., 16/22., 39/22., 65/22., 68/22., 77/22., 90/22. i 112/22.) u Popisu iz članka 1. stavka 3., »1. dio« dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01CD04 011 | kabazitaksel | Kabazitaksel Teva | konc. za otop. za inf., boč. stakl. 1x60 mg |
| L01EA02 101 | dasatinib | Dasatinib Teva | tbl. film obl. 60x20 mg |
| L01EA02 102 | dasatinib | Dasatinib Teva | tbl. film obl. 30x100 mg |
| L01EA02 181 | dasatinib | Dasatinib Alpha-Medical | tbl. film obl. 60x20 mg |
| L01EA02 182 | dasatinib | Dasatinib Alpha-Medical | tbl. film obl. 30x100 mg |
| L04AX05 121 | pirfenidon | Pirfenidon Sandoz | tbl. film obl. 252x267 mg |
| L04AX05 122 | pirfenidon | Pirfenidon Sandoz | tbl. film obl. 84x801 mg |
| N07XX08 161 | tafamidis | Vyndaqel | caps. meke 30x61 mg |

«

Članak 2.

Ova Odluka objavljuje se u »Narodnim novinama«, a stupa na snagu 1. prosinca 2022. godine.

Klasa: 025-04/22-01/237

Urbroj: 338-01-01-22-01

Zagreb, 2. studenoga 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 132/2022 (9.11.2022.), Odluka o dodjeli odlikovanja Reda Danice hrvatske s likom Antuna Radića Jozsefu Osztrogonaczu

PREDSJEDNIK REPUBLIKE HRVATSKE

1980

Na temelju odredbe članka 98. stavka 1. podstavka 5. Ustava Republike Hrvatske (»Narodne novinen«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Antuna Radića, za izniman doprinos u promicanju i razvoju učenja hrvatskog jezika u Mađarskoj te uspješnom razvijanju prijateljskih odnosa između Republike Hrvatske i Mađarske, odlikuje se

JÓZSEF OSZTROGONÁCZ.

Klasa: 060-03/22-14/08

Urbroj: 71-01-01-02/4-22-01

Zagreb, 14. listopada 2022.

Predsjednik
 Republike Hrvatske
 Zoran Milanović, v. r.
### NN 132/2022 (9.11.2022.), Odluka o dodjeli odlikovanja Reda hrvatskog pletera Ferencu Andrasu Kalmaru

PREDSJEDNIK REPUBLIKE HRVATSKE

1981

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos u promicanju hrvatske baštine, kulture i obrazovanja te zaštiti i dobrobiti hrvatske manjine u Mađarskoj, odlikuje se

FERENC ANDRÁS KALMÁR.

Klasa: 060-03/22-17/14

Urbroj: 71-01-01-02/4-22-01

Zagreb, 14. listopada 2022.

Predsjednik
 Republike Hrvatske
 Zoran Milanović, v. r.
### NN 133/2022 (11.11.2022.), Pravilnik o dopuni Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi

Ministarstvo zdravstva

2004

Na temelju članka 45. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18, 47/20, 134/20 i 143/21), ministar zdravstva donosi

PRAVILNIK

O DOPUNI PRAVILNIKA O NAČINU PROVOĐENJA IMUNIZACIJE, SEROPROFILAKSE, KEMOPROFILAKSE PROTIV ZARAZNIH BOLESTI TE O OSOBAMA KOJE SE MORAJU PODVRGNUTI TOJ OBVEZI

Članak 1.

U Pravilniku o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (»Narodne novine«, broj 103/13 i 144/20) u članku 42. iza riječi: »virusom SARS-CoV-2« briše se točka i dodaju riječi: »i bolesti Majmunskih boginja uzrokovane virusom majmunskih boginja.«.

Članak 2.

Ovaj Pravilnik stupa na snagu prvoga dana od objave u »Narodnim novinama«.

Klasa: 011-02/22-04/16

Urbroj: 534-07-1-1/2-22-5

Zagreb, 13. listopada 2022.

Ministar
 izv. prof. dr. sc. Vili Beroš, dr. med., v. r.
### NN 133/2022 (11.11.2022.), Odluka o imenovanju sutkinja Općinskog suda u Šibeniku

DRŽAVNO SUDBENO VIJEĆE

2007

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki i Mirte Matić, članova Vijeća, na 76. sjednici održanoj 7. srpnja 2022., donijelo je

ODLUKU

Za sutkinje Općinskog suda u Šibeniku imenuju se:

1. ZORANA GLIGIĆ SPAHIJA, viša sudska savjetnica – specijalistica u Županijskom sudu u Šibeniku,

2. ANA-MARIJA PAIĆ BAKOVIĆ, viša sudska savjetnica – specijalistica u Općinskom sudu u Šibeniku,

3. MARTINA MILETIĆ LOVRIĆ, viša sudska savjetnica – specijalistica u Općinskom sudu u Šibeniku.

Broj: IS-5/21-18

Zagreb, 7. srpnja 2022.

Predsjednik
 Državnog sudbenog vijeća
 Darko Milković, v. r.
### NN 133/2022 (11.11.2022.), Odluka o imenovanju sudaca Trgovačkog suda u Zagrebu

Državno sudbeno vijeće

2006

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19 i 80/22 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 78. sjednici održanoj 24. kolovoza 2022., donijelo je

ODLUKU

Za suce Trgovačkog suda u Zagrebu imenuju se ALEN ALIĆ, viši sudski savjetnik-specijalist u Općinskom građanskom sudu u Zagrebu, INES BOŽIĆ, viša sudska savjetnica-specijalist u Visokom trgovačkom sudu Republike Hrvatske i MARIJANA LUKIĆ ­GRBAVAC, viša sudska savjetnica u Županijskom sudu u Zagrebu.

Broj: IS-17/21-17

Zagreb, 24. kolovoza 2022.

Predsjednik
 Darko Milković, v. r.
### NN 133/2022 (11.11.2022.), Odluka o imenovanju sudaca Općinskog suda u Virovitici

DRŽAVNO SUDBENO VIJEĆE

2009

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19 i 80/22 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 78. sjednici održanoj 24. kolovoza 2022., donijelo je

ODLUKU

Za suce Općinskog sudu u Virovitici imenuju se INES ­HEČIMOVIĆ, viša sudska savjetnica u Općinskom sudu u Virovitici, JASMINKA LOVRETIĆ, viša sudska savjetnica u Općinskom sudu u Virovitici i ARSEN VANEK, viši sudski savjetnik u Općinskom sudu u Virovitici.

Broj: IS-15/22-10

Zagreb, 24. kolovoza 2022.

Predsjednik
 Darko Milković, v.r.
### NN 133/2022 (11.11.2022.), Odluka o imenovanju sudaca Općinskog suda u Koprivnici

DRŽAVNO SUDBENO VIJEĆE

2010

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof.dr. sc. Igora Glihe, Gorana Goluže, Mirte Matić i prof. dr. sc. Maria Vinkovića članova Vijeća, na 80. sjednici održanoj 29. rujna 2022., donijelo je

ODLUKU

Za suce Općinskog suda u Koprivnici imenuju se JERKO ­BOGDANIĆ, odvjetnik iz Koprivnice i AUGUSTINA MURŠIĆ, viša sudska savjetnica-specijalist u Općinskom sudu u Varaždinu.

Broj: IS-6/22-12
 Zagreb, 29. rujna 2022.

Predsjednik
 Državnog sudbenog vijeća
 Darko Milković, v. r.
### NN 133/2022 (11.11.2022.), Odluka o imenovanju sutkinja Općinskog suda u Vukovaru

DRŽAVNO SUDBENO VIJEĆE

2008

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić i prof. dr. sc. Maria Vinkovića članova Vijeća, na 80. sjednici održanoj 29. rujna 2022., donijelo je

ODLUKU

Za sutkinje Općinskog suda u Vukovaru imenuju se MARIJA KNEŽEVIĆ KARAMIJATOVIĆ, viša državnoodvjetnička savjetnica u Županijskom državnom odvjetništvu u Osijeku i MARIJA ­KURTOVIĆ, viša državnoodvjetnička savjetnica-specijalist u Uredu za suzbijanje korupcije i organiziranog kriminaliteta.

Broj: IS-16/22-16
 Zagreb, 29. rujna 2022.

Predsjednik
 Državnog sudbenog vijeća
 Darko Milković, v. r.
### NN 133/2022 (11.11.2022.), Odluka o imenovanju sudaca Općinskog suda u Metkoviću

DRŽAVNO SUDBENO VIJEĆE

2011

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić i prof. dr. sc. Maria Vinkovića članova Vijeća, na 80. sjednici održanoj 29. rujna 2022., donijelo je

ODLUKU

Za suce Općinskog suda u Metkoviću imenuju se JAKŠA ­MARUŠIĆ, sudski savjetnik u Upravnom sudu u Splitu i GABRIEL STANIĆ, viši sudski savjetnik u Općinskom sudu u Metkoviću.

Broj: IS-8/22-7
 Zagreb, 29. rujna 2022.

Predsjednik
 Državnog sudbenog vijeća
 Darko Milković, v. r.
### NN 133/2022 (11.11.2022.), Indeks proizvođačkih cijena industrijskih proizvoda na domaćem tržištu u listopadu 2022.

Državni zavod za statistiku

2005

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2022.

Indeks proizvođačkih cijena industrijskih proizvoda na domaćem tržištu u listopadu 2022. u odnosu na rujan 2022. iznosi 100,9.

Klasa: 954-01/22-01/01
 Urbroj: 555-01-05-03-01-22-22
 Zagreb, 8. studenoga 2022.

Glavna ravnateljica
 Lidija Brković, v. r.
### NN 133/2022 (11.11.2022.), Odluka o osnovici za izračun iznosa naknade za rad udomitelja i iznosa opskrbnine za 2023. godinu

VLADA REPUBLIKE HRVATSKE

1999

Na temelju članka 28. stavka 1. Zakona o udomiteljstvu (»Narodne novine«, br. 115/18. i 18/22.), Vlada Republike Hrvatske je na sjednici održanoj 10. studenoga 2022. donijela

ODLUKU

O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2023. GODINU

I.

Osnovica na temelju koje se izračunava iznos naknade za rad udomitelja i iznos opskrbnine za 2023. godinu, iznosi 70,00 eura.

II.

Danom stupanja na snagu ove Odluke prestaje važiti Odluka o osnovici za izračun iznosa naknade za rad udomitelja i iznosa opskrbnine (»Narodne novine«, broj 23/22.).

III.

Ova Odluka objavit će se u »Narodnim novinama«, a stupa na snagu 1. siječnja 2023.

Klasa: 022-03/22-04/425

Urbroj: 50301-04/25-22-3

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 133/2022 (11.11.2022.), Odluka o donošenju Nacionalnog plana razvoja akvakulture za razdoblje do 2027. godine

Vlada Republike Hrvatske

1998

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 5. stavka 2. Zakona o akvakulturi (»Narodne novine«, br. 130/17., 111/18. i 144/20.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.), Vlada Republike Hrvatske je na sjednici održanoj 10. studenoga 2022. donijela

ODLUKU

O DONOŠENJU NACIONALNOG PLANA RAZVOJA AKVAKULTURE ZA RAZDOBLJE
 DO 2027. GODINE

I.

Donosi se Nacionalni plan razvoja akvakulture za razdoblje do 2027. godine, u tekstu koji je Vladi Republike Hrvatske dostavilo Ministarstvo poljoprivrede aktom, klasa: 324-05/20-04/26, urbroj: 525-12/793-22-72, od 26. listopada 2022.

II.

Ovom se Odlukom osigurava provedba Uredbe (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28. 12. 2013.).

III.

Zadužuje se Ministarstvo poljoprivrede da u roku od 30 dana od dana stupanja na snagu ove Odluke, izradi Akcijski plan za provedbu Nacionalnog plana razvoja akvakulture za razdoblje do 2024. godine.

Zadužuje se Ministarstvo poljoprivrede da u roku od 30 dana prije isteka roka važenja Akcijskog plana iz stavka 1. ove točke izradi Akcijski plan za provedbu Nacionalnog plana razvoja akvakulture za razdoblje od 2025. do 2027. godine.

IV.

Tijela zadužena za provedbu Nacionalnog plana iz točke I. ove Odluke, dužna su mjere iz Akcijskih planova iz točke III. ove Odluke preuzeti u svoje provedbene programe.

V.

Zadužuje se Ministarstvo poljoprivrede da o donošenju ove Odluke izvijesti sva nadležna tijela čiji je djelokrug rada povezan s provedbom posebnih ciljeva iz Nacionalnog plana iz točke I. ove Odluke.

VI.

Zadužuje se Ministarstvo poljoprivrede da Nacionalni plan iz točke I. ove Odluke objavi na svojim mrežnim stranicama.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/439

Urbroj: 50301-05/16-22-6

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 133/2022 (11.11.2022.), Odluka o izmjenama Odluke o pravilima rada sustava TARGET-HR

HRVATSKA NARODNA BANKA

2015

Na temelju članka 155. stavka 1. Zakona o platnom prometu (»Narodne novine«, br. 66/2018.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENAMA ODLUKE O PRAVILIMA RADA SUSTAVA TARGET-HR

Članak 1.

U Odluci o pravilima rada sustava TARGET-HR (»Narodne novine«, br. 115/2022.), u članku 8. briše se stavak 8.

Članak 2.

U članku 12. briše se stavak 3.

Članak 3.

U članku 36. briše se stavak 5.

Članak 4.

Briše se članak 112.

Članak 5.

Članak 113. mijenja se i glasi:

»Ova Odluka objavljuje se u »Narodnim novinama« i stupa na snagu 20. ožujka 2023.«

Članak 6.

Ova Odluka objavljuje se u »Narodnim novinama« i stupa na snagu prvoga dana od dana objave.

O. br. 458-2656-090/11-22/SŠ
 Zagreb, 10. studenoga 2022.

Zamjenjuje
 predsjednika Savjeta
 Hrvatske narodne banke
 zamjenica guvernera
 Sandra Švaljek, v. r.
### NN 133/2022 (11.11.2022.), Ispravak Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske

MINISTARSTVO POLJOPRIVREDE

2018

Nakon uspoređivanja s izvornim tekstom Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske, koji je objavljen u »Narodnim novinama« broj 104 od 9. rujna 2022. godine, utvrđene su pogreške te se daje

ISPRAVAK PRAVILNIKA

O PROVOĐENJU JAVNOG NATJEČAJA ZA ZAKUP POLJOPRIVREDNOG ZEMLJIŠTA I ZAKUP ZA RIBNJAKE U VLASNIŠTVU
 REPUBLIKE HRVATSKE

U Pravilniku o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (»Narodne novine«, broj 104/22) u članku 7. stavku 4. umjesto riječi: »5 dana« trebaju stajati riječi: »8 dana«.

U tablici 1., redni broj h), uz podkriterij poljoprivredni proizvođač, član proizvođačke organizacije priznate od strane ministarstva, u stupcu bodovi umjesto broja »5« treba stajati broj: »3«.

Klasa: 011-01/22-01/12
 Urbroj: 525-06/193-22-21
 Zagreb, 27. listopada 2022.

Ministrica poljoprivrede
 Marija Vučković, v. r.
### NN 134/2022 (16.11.2022.), Rješenje o imenovanju ravnateljice Ureda Vlade Republike Hrvatske za unutarnju reviziju

VLADA REPUBLIKE HRVATSKE

2020

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske 61/17., 70/19. i 98/19.) i članka 9. stavka 1. Uredbe o Uredu Vlade Republike Hrvatske za unutarnju reviziju (»Narodne novine«, broj 39/12.), Vlada Republike Hrvatske je na sjednici održanoj 4. studenoga 2022. donijela

RJEŠENJE

O IMENOVANJU RAVNATELJICE UREDA VLADE REPUBLIKE HRVATSKE ZA UNUTARNJU REVIZIJU

Imenuje se KARMELA PLAZIBAT ravnateljicom Ureda Vlade Republike Hrvatske za unutarnju reviziju, s danom 6. studenoga 2022., na razdoblje od četiri godine.

Klasa: UP/I 080-02/22-01/81

Urbroj: 50301-15/07-22-02

Zagreb, 4. studenoga 2022.

Predsjednik
 mr. sc. Andrej Plenković, v. r.
### NN 134/2022 (16.11.2022.), Rješenje o razrješenju predsjednice i članice i imenovanju predsjednice, zamjenice predsjednice i članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

Vlada Republike Hrvatske

2019

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/07., 139/10. i 111/18.), Vlada Republike Hrvatske je na sjednici održanoj 4. studenoga 2022. donijela

RJEŠENJE

O RAZRJEŠENJU PREDSJEDNICE I ČLANICE I IMENOVANJU PREDSJEDNICE, ZAMJENICE PREDSJEDNICE I ČLANICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

1. Razrješuje se dr. sc. MARIJA BUBAŠ, dr. med., dužnosti predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovana kao predstavnica Hrvatskog zavoda za javno zdravstvo.

Razrješuje se MIRNA JUŠIĆ dužnosti članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovana kao predstavnica ministarstva nadležnog za financije.

2. Imenuje se mr. sc. TANJA LELAS, dr. med., predsjednicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica Hrvatskog zavoda za javno zdravstvo.

Imenuje se BRUNA MILOŠEVIĆ zamjenicom predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica Hrvatskog zavoda za zdravstveno osiguranje.

Imenuje se TEA PEKO članicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica ministarstva nadležnog za financije.

Klasa: 080-02/22-02/98

Urbroj: 50301-15/07-22-02

Zagreb, 4. studenoga 2022.

Predsjednik
 mr. sc. Andrej Plenković, v. r.
### NN 134/2022 (16.11.2022.), Rješenje o imenovanju ravnatelja Ureda za ljudska prava i prava nacionalnih manjina

VLADA REPUBLIKE HRVATSKE

2021

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske i 61/17., 70/19. i 98/19.) i članka 7. stavka 1. Uredbe o Uredu za ljudska prava i prava nacionalnih manjina (»Narodne novine«, broj 6/19.), Vlada Republike Hrvatske je na sjednici održanoj 4. studenoga 2022. donijela

RJEŠENJE

O IMENOVANJU RAVNATELJA UREDA ZA LJUDSKA PRAVA I PRAVA NACIONALNIH MANJINA

Imenuje se ALEN TAHIRI ravnateljem Ureda za ljudska prava i prava nacionalnih manjina, s danom 6. studenoga 2022., na razdoblje od četiri godine.

Klasa: UP/I 080-02/22-01/80

Urbroj: 50301-15/07-22-02

Zagreb, 4. studenoga 2022.

Predsjednik
 mr. sc. Andrej Plenković, v. r.
### NN 134/2022 (16.11.2022.), Pravilnik o izmjeni Pravilnika o neprofitnom računovodstvu i računskom planu

MINISTARSTVO FINANCIJA

2023

Na temelju članka 9. stavka 6., članka 12. stavka 8., članka 13. stavka 2. i članka 24. stavka 4. Zakona o financijskom poslovanju i računovodstvu neprofitnih organizacija (»Narodne novine«, broj 121/14 i 114/22) ministar financija donosi

PRAVILNIK

O IZMJENI PRAVILNIKA O NEPROFITNOM RAČUNOVODSTVU I RAČUNSKOM PLANU

Članak 1.

U Pravilniku o neprofitnom računovodstvu i Računskom planu (»Narodne novine«, broj 1/15, 25/17, 96/18 i 103/18) u članku 12. stavku 1. riječi: »3.500 kuna« zamjenjuju se riječima: »464,53 eura«.

Članak 2.

U članku 52. stavku 1. riječi: »230.000,00 kuna« zamjenjuju se riječima: »30.526,25 eura«.

PRIJELAZNE I ZAVRŠNE ODREDBE

Članak 3.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-01/22-01/25
 Urbroj: 513-05-03-22-2
 Zagreb, 9. studenoga 2022.

Ministar financija
 dr. sc. Marko Primorac, v. r.
### NN 134/2022 (16.11.2022.), Pravilnik o izmjeni Pravilnika o sustavu financijskog upravljanja i kontrola te izradi i izvršavanju financijskih planova neprofitnih organizacija

Ministarstvo financija

2022

Na temelju članka 4. stavka 9. i članka 5. stavka 6. Zakona o financijskom poslovanju i računovodstvu neprofitnih organizacija (»Narodne novine«, broj 121/14 i 114/22) ministar financija donosi

PRAVILNIK

O IZMJENI PRAVILNIKA O SUSTAVU FINANCIJSKOG UPRAVLJANJA I KONTROLA TE IZRADI I IZVRŠAVANJU FINANCIJSKIH PLANOVA NEPROFITNIH ORGANIZACIJA

Članak 1.

U Pravilniku o sustavu financijskog upravljanja i kontrola te izradi i izvršavanju financijskih planova neprofitnih organizacija (»Narodne novine«, broj 119/15) u članku 6. stavku 1. riječi »3.000.000,00 kuna« zamjenjuju se riječima »398.168,43 eura«.

PRIJELAZNE I ZAVRŠNE ODREDBE

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-01/22-01/26
 Urbroj: 513-05-03-22-1
 Zagreb, 9. studenoga 2022.

Ministar financija
 dr. sc. Marko Primorac, v. r.
### NN 135/2022 (21.11.2022.), Rješenje o imenovanju ravnatelja Uprave za ljudske potencijale u Ministarstvu unutarnjih poslova

VLADA REPUBLIKE HRVATSKE

2035

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 10. studenoga 2022. donijela

RJEŠENJE

O IMENOVANJU RAVNATELJA UPRAVE ZA LJUDSKE POTENCIJALE U MINISTARSTVU UNUTARNJIH POSLOVA

Imenuje se ŽELJKO PRŠA ravnateljem Uprave za ljudske potencijale u Ministarstvu unutarnjih poslova, na razdoblje od četiri godine.

Klasa: UP/I 080-02/22-01/83

Urbroj: 50301-15/28-22-02

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 135/2022 (21.11.2022.), Rješenje o imenovanju ravnatelja Uprave za cestovni promet, cestovnu infrastrukturu i inspekciju u Ministarstvu mora, prometa i infrastrukture

VLADA REPUBLIKE HRVATSKE

2036

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 10. studenoga 2022. donijela

RJEŠENJE

O IMENOVANJU RAVNATELJA UPRAVE ZA CESTOVNI PROMET, CESTOVNU INFRASTRUKTURU I INSPEKCIJU U MINISTARSTVU MORA, PROMETA I INFRASTRUKTURE

Imenuje se DRAŽEN ANTOLOVIĆ ravnateljem Uprave za cestovni promet, cestovnu infrastrukturu i inspekciju u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/22-01/85

Urbroj: 50301-15/28-22-02

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 135/2022 (21.11.2022.), Rješenje o razrješenju i imenovanju člana Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

2038

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 10. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97., 63/97., 65/99., 132/02., 8/04., 27/08., 105/09. i 79/12.), Vlada Republike Hrvatske je na sjednici održanoj 10. studenoga 2022. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

1. Razrješuje se STIPE ŽUPAN, državni tajnik u Ministarstvu financija, dužnosti člana Upravnog vijeća Agencije za pravni promet i posredovanje nekretninama.

2. Imenuje se dr. sc. MARKO PRIMORAC, ministar financija, članom Upravnog vijeća Agencije za pravni promet i posredovanje nekretninama, po položaju.

Klasa: 080-02/22-01/162

Urbroj: 50301-15/07-22-02

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 135/2022 (21.11.2022.), Rješenje o imenovanju ravnateljice Uprave za željezničku infrastrukturu i promet u Ministarstvu mora, prometa i infrastrukture

VLADA REPUBLIKE HRVATSKE

2037

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 10. studenoga 2022. donijela

RJEŠENJE

O IMENOVANJU RAVNATELJICE UPRAVE ZA ŽELJEZNIČKU INFRASTRUKTURU I PROMET U MINISTARSTVU MORA, PROMETA I INFRASTRUKTURE

Imenuje se mr. sc. JASNA DIVIĆ ravnateljicom Uprave za željezničku infrastrukturu i promet u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/22-01/84

Urbroj: 50301-15/07-22-02

Zagreb, 10. studenoga 2022.

Predsjednik
 mr. sc. Andrej Plenković, v. r.
### NN 135/2022 (21.11.2022.), Indeks potrošačkih cijena u listopadu 2022.

Državni zavod za statistiku

2041

Državni zavod za statistiku objavljuje

INDEKS

POTROŠAČKIH CIJENA U LISTOPADU 2022.

Indeks potrošačkih cijena u listopadu 2022. u odnosu na rujan 2022. iznosi 101,3.

Klasa: 956-03/22-01/01

Urbroj: 555-01-04-06-01-22-22

Zagreb, 16. studenoga 2022.

Glavna ravnateljica
 Lidija Brković, v. r.
### NN 137/2022 (23.11.2022.), Odluka o poništenju Odluke o imenovanju zamjenice općinskog državnog odvjetnika u Općinskom državnom odvjetništvu u Osijeku i imenovanju zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

2057

ODLUKA

Državnoodvjetničko vijeće na temelju članka 62. i članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 77. sjednici Vijeća održanoj 15. studenoga 2022. godine, jednoglasno

odlučilo je

I. Poništava se odluka Državnoodvjetničkog vijeća broj DOVO-36/2022 od 27. rujna 2022. kojom je VALENTINA MAĐAROŠ imenovana za zamjenika općinskog državnog odvjetnika u Općinskom državnom odvjetništvu u Osijeku.

II. Za zamjenika općinskog državnog odvjetnika u Općinskom državnom odvjetništvu u Osijeku imenuje se BOŽANA BAGARIĆ, državnoodvjetnička savjetnica u Županijskom državnom odvjetništvu u Osijeku.

III. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-36/2022-36

Zagreb, 15. studenoga 2022.

Predsjednik
 Državnoodvjetničkog vijeća
 Darko Klier, v. r.
### NN 137/2022 (23.11.2022.), Odluka o imenovanju županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

2056

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019 i 80/22) na 77. sjednici održanoj 15. studenoga 2022., jednoglasno

odlučilo je

I. VERA MAGDIĆ-BIŽANOVIĆ, zamjenica županijskog državnog odvjetnika u Županijskom državnom odvjetništvu u Karlovcu imenuje se za županijsku državnu odvjetnicu u Županijskom državnom odvjetništvu u Karlovcu, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-66/2022

Zagreb, 15. studenoga 2022.

Predsjednik
 Državnoodvjetničkog vijeća
 Darko Klier, v. r.
### NN 137/2022 (23.11.2022.), Odluka o imenovanju županijske državne odvjetnice u Županijskom državnom odvjetništvu u Sisku

Državnoodvjetničko vijeće

2055

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019 i 80/22) na 77. sjednici održanoj 15. studenoga 2022., jednoglasno

odlučilo je

I. MARIJANA MATIJEVIĆ PIŠONIĆ, zamjenica županijskog državnog odvjetnika u Županijskom državnom odvjetništvu u Sisku imenuje se za županijsku državnu odvjetnicu u Županijskom državnom odvjetništvu u Sisku, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-65/2022

Zagreb, 15. studenoga 2022.

Predsjednik
 Državnoodvjetničkog vijeća
 Darko Klier, v. r.